[{"text_idx": "#000000", "text": "Eesti suurim ettevo\u0303tluskonkurss alustab aasta parimate ettevo\u0303tete otsimisega"}, {"text_idx": "#000002", "text": "Euroopa iduettevo\u0303tjate u\u0308ks lemmiklinnadest on Tallinn"}, {"text_idx": "#000004", "text": "Ta\u0308nasest saavad ko\u0303ik ettevo\u0303tted kandideerida Eesti suurimal ettevo\u0303tluskonkursil \u201eEesti parimad ettevo\u0303tted 2023\u2032\u2032. Silmapaistvaid ettevo\u0303tteid on vo\u0303imalik ko\u0303ikidel ka ise nomineerida. Konkursi eesma\u0308rk on tunnustada ko\u0303rge lennuga Eesti ettevo\u0303tteid ja to\u0303sta esile ettevo\u0303tlikkust. Kandideerida ja nomineerida saab 2. juulini ning vo\u0303itjad kuulutatakse va\u0308lja 4. novembril toimuval pidulikul auhinnagalal."}, {"text_idx": "#000006", "text": "Konkurss \u201eEttevo\u0303tluse auhind\u201d toimub EASi ja KredExi u\u0308hendasutuse ning Eesti To\u0308o\u0308andjate Keskliidu eestvedamisel. Parimad ettevo\u0303tted selgitatakse va\u0308lja kuues kategoorias: aasta eksporto\u0308o\u0308r, aasta innovaator, aasta va\u0308lisinvestor, aasta pereettevo\u0303te ja aasta kestliku ettevo\u0303tte kategoorias."}, {"text_idx": "#000007", "text": "\u201eSee on riigi ja ettevo\u0303tjate u\u0308hine viis, kuidas meie ettevo\u0303tteid ta\u0308nada, nende ta\u0308helepanuva\u0308a\u0308rseid saavutusi teistega jagada ning la\u0308bi eeskujude inspireerida ka teisi ettevo\u0303tteid julgeid samme astuma,\u201d so\u0303nas EASi ja KredExi u\u0308hendasutuse juhatuse liige Sigrid Harjo ning kutsus ko\u0303iki suuri, va\u0308ikseid ja keskmisi ettevo\u0303tjaid kandideerima."}, {"text_idx": "#000008", "text": "\u201cEestis tegutseb palju inspireerivaid ja innovaatilisi ettevo\u0303tteid, kellest u\u0308ldsus palju ei tea. Samas po\u0303hineb sellistel ettevo\u0303tetel nii nende to\u0308o\u0308tajate, omanike kui ka Eesti riigi heaolu,\u201d ro\u0303hutas Eesti To\u0308o\u0308andjate Keskliidu tegevjuht Arto Aas. \u201cKutsume neid konkursile esitama nii ettevo\u0303tjaid kui nende to\u0308o\u0308tajaid, et neid riskide vo\u0303tmise ja erakordsete saavutuste eest teistele eeskujuks tuua.\u201d"}, {"text_idx": "#000009", "text": "Ettevo\u0303tluse auhinna konkursile kandideerimine ja nomineerimine on avatud 2. juulini veebilehel."}, {"text_idx": "#000010", "text": "Eesti ettevo\u0303tete konkurentsivo\u0303ime edetabelit koostab Eesti Kaubandus-\u200bTo\u0308o\u0308stuskoda. Konkursi raames koostatakse ettevo\u0303tete u\u0308ldine konkurentsivo\u0303ime paremusja\u0308rjestus ettevo\u0303tete majandusna\u0308itajate po\u0303hjal ning lisaks valdkondlike edetabelite koostamisele selgitatakse parimad va\u0308lja ka ettevo\u0303tte suuruse arvestuses. Konkursi metoodika on va\u0308lja to\u0308o\u0308tanud Eesti Konjunktuurinstituut."}, {"text_idx": "#000011", "text": "\u201eEttevo\u0303tjate esindusorganisatsioonina na\u0308eme, et isegi ko\u0303ige raskematel hetkedel, mida erinevad kriisid on viimastel aastatel toonud, on ettevo\u0303tjad orienteeritud lahendustele. Keeruliste oludega kohanevaid ettevo\u0303tteid on aina enam ning nad na\u0308itavad u\u0308les jo\u0303udu ja vastupidavust. Ettevo\u0303tluskonkurss on nii tunnustus kui ka ergutus, sest ettevo\u0303tjad va\u0308a\u0308rivad toetust ja ta\u0308helepanu,\u201d ro\u0303hutas Eesti Kaubandus-To\u0308o\u0308stuskoja peadirektor Mait Palts ja innustas aktiivselt konkursil osalema."}, {"text_idx": "#000012", "text": "Tegu on suurima era- ja avaliku sektori koosto\u0308o\u0308s toimuva konkursiga Eestis, kus igal aastal osaleb u\u0308le 2000 Eesti ettevo\u0303tte ning mille juured ulatuvad 1996. aastasse, kui tollase presidendi Lennart Meri eestvedamisel anti esmakordselt va\u0308lja tiitel \u201eVa\u0308lisinvestor 1995\u2032\u2032."}, {"text_idx": "#000013", "text": "Ettevo\u0303tluskonkursi info ja kandideerimine on siin!"}, {"text_idx": "#000017", "text": "Euroopa kosmosekonverentsi ta\u0308helepanu keskmes on kosmosemajandus"}, {"text_idx": "#000024", "text": "Riik toetab taas ettevo\u0303tete rakendusuuringuid 15 miljoni euroga"}, {"text_idx": "#000025", "text": "DelfinGroup maksab teise kvartali eest 883 000 eurot dividende"}, {"text_idx": "#000028", "text": "Eesti parima teenindustasemega toidukaupluste ketiks osutus taas COOP"}, {"text_idx": "#000032", "text": "Homme tuleb ajaloo suurim E-smaspa\u0308ev"}]